Proposta de participació al projecte  “Integrar i promoure les problemàtiques globals en els estudis científico-tècnics***[[1]](https://mail.google.com/mail/u/1/" \l "715655176_-866402452__ftn1" \o ")***”.

 Benvolguts, benvolgudes,

Us enviem informació sobre un nou projecte que dóna continuïtat a les activitats entre les que hi havia el curs on-line en que vas participar l'estiu de 2013  "L'aula de ciències i tecnologia com a espai d'educació per al desenvolupament humà" . Aquest nou projecte segueix en la línea d'impulsar accions adreçades a promoure l’educació per a una ciutadania global i un desenvolupament humà i sostenible desde les àrees de ciències i tecnologia, tan en l’educació secundària com en la universitària.

Amb aquest document us convidem a participar en les actuacions adreçades a **educació secundària** amb els objectius de:

•          Aprofundir en capacitats i recursos del professorat participant per introduir l’educació global i transformadora a les aules de secundària.

•          Conèixer, adaptar i/o dissenyar propostes educatives a partir d’experiències i materials valorats de forma positiva com a materials d’educació global aplicable a l’àrea científico-tecnològica seguint criteris contrastats.

•          Promoure un procés d’intercanvi i cooperació entre professorat de ciències i tecnologia preocupat per l’educació per una ciutadania global i pel desenvolupament humà i sostenible, amb la intenció de generar suport mutu d’una banda i incidència per a una educació més transformadora de l’altra.

El procés previst en el que us convidem a participar és:

1.       Identificar experiències i recursos educatius interessants (si en teniu i ens els voleu compartir feu-nos-els arribar) (març-juny 2016)

2.       Generar un espai de formació i intercanvi on aprofundir en continguts i metodologies i planificar futures seqüències didàctiques per aplicar a les aules del professorat participant. Això és farà en un curs presencial de 20h.(Juliol 2016)

3.       Aplicar a l’aula un mínim de 3 activitats durant el curs 2016-17 i fer-ne una avaluació des d’una mirada competencial. (Setembre 2016-maig 2017, cadascú al seu ritme)

4.       Disposar de suport i seguiment de l’equip impulsor del projecte, així com espais d’intercanvi amb la resta de professorat implicat (virtual i/o presencial –un cop per trimestre-). (Setembre 2016- juny 2017)

5.       El projecte acaba amb un nou espai d’intercanvi el juliol 2017, compartit amb professorat universitari, i una sistematització i divulgació dels materials didàctics sorgits, així com de les reflexions pedagògiques que el procés hagi generat.

Aquesta proposta s'adreça a professorat de l’àrea científico-tècnica d’educació secundària interessat en l’educació global, amb experiències i ganes de compartir-les o desconeixedor del tema, amb dubtes i reptes, amb ganes de teixir xarxa amb altres companys/es i incidir perquè aquesta mirada vagi impregnant mica a mica el sistema educatiu, o amb tot plegat.

Per qualsevol dubte estarem encantades de respondre-us.

Salutacions,

[[1]](https://mail.google.com/mail/u/1/" \l "715655176_-866402452__ftnref1" \o ") Aquest projecte s’impulsa des de la Càtedra de Sostenibilitat de la UPC i l’Escola de Cultura de Pau de la UAB, amb el suport de Barcelona Solidària.